20 ຄົນ ເສຍຊີວິດ ໃນການໂຈມຕີ ຂອງກຸ່ມ Al-Shabab ທີ່ນະຄອນ Mogadishu 
ມີຢ່າງໜ້ອຍ 20 ຄົນຖືກສັງຫານ ໃນການໂຈມຕີໂຮງແຮມແຫ່ງນຶ່ງ ຂອງກຸ່ມຫົວຮຸນແຮງ Al-Shabab ທີ່ນະຄອນ ​ຫຼວງ Mogadishu ຂອງໂຊມາເລຍ.
ກຳລັງຮັກສາຄວາມສະຫງົບ ຂອງໂຊມາເລຍ ໄດ້ຍຸດຕິການປິດ ລ້ອມໂຈມຕີຢ່າງຮ້າຍແຮງຕໍ່ໂຮງແຮມແຫ່ງນຶ່ງໂດຍກຸ່ມ al-Sha- bab ໃນນະຄອນຫຼວງໂມກາດິສຊູ ການເຂົ້າຍຶດຄອງໂຮງແຮມ Maka al-Mukarama ຢູ່ນະຄອນ ຫຼວງຂອງໂຊມາເລຍ ໄດ້ສິ້ນສຸດລົງໃນຕອນເຊົ້າວັນເສົາມື້ນີ້ ເຈົ້າໜ້າທີ່ກ່າວວ່າ ມີຢ່າງໜ້ອຍ 20 ຄົນ ຮວມທັງເອກອັກຄະລັດ ຖະທູດໂຊມາເລຍຄົນນຶ່ງ ແລະພວກທະຫານ ໄດ້ເສຍຊີວິດ ໃນ ການໂຈມຕີ ທີ່ເລີ້ມຂຶ້ນໃນວັນສຸກວານນີ້ດ້ວຍລົດລະເບີດ ເຈົ້າ ໜ້າທີ່ເວົ້າວ່າ ມີມືປືນຢ່າງໜ້ອຍ 6 ຄົນໄດ້ບຸກເຂົ້າໄປໃນໂຮງແຮມ ຫລັງຈາກລະເບີດໄດ້ແຕກຂຶ້ນ ທ່ານ Gurey Haji Hassan ແມ່ນເປັນເຈົ້າຂອງຮ່ວມແລະຜູ້ຈັດໂຮງແຮມ ຊຶ່ງທ່ານກ່າວ ວ່າ ພວກມືປືນໄດ້ເຂົ້າໄປໃນໂຮງແຮມຈາກປະຕູຫລັງ ຫລັງຈາກບີບຄະນວນລະເບີດໃຫ້ ແຕກຂຶ້ນ ແລະກໍເຂົ້າຄວບຄຸມສະຖານທີ່ດັ່ງກ່າວ ກຳລັງພິເສດຂອງລັດຖະບານໂຊມາເລຍ ຊຶ່ງຮູ້ກັນໃນຊື່ Gashaan ກໍໄດ້ເຂົ້າໄປໃນໂຮງ ແຮມເພື່ອຕາມລ່າຫາໂຕແລະຕໍ່ສູ້ກັບພວກມືປືນ ເປັນທີ່ຮູ້ກັນວ່າມືປືນບາງຄົນໄດ້ຖືກສັງ ຫານໄປແລ້ວ ພວກແຂກທີ່ພັກເຊົາຢູ່ໃນໂຮງແຮມພາກັນປິດປະຕູຫ້ອງຂອງເຂົາເຈົ້າແລະໂທລະສັບໄປ ຫາກຳລັງຮັກສາຄວາມສະຫງົບ ແລະແຈ້ງໃຫ້ເຈົ້າໜ້າທີ່ຊາບວ່າເຂົາ ເຈົ້າຢູ່ບ່ອນໃດຂອງ ໂຮງແຮມ ເຈົ້າໜ້າທີ່ຄົນນຶ່ງທີ່ໂຮງພະຍາບານ Medina ໃນນະຄອນໂມກາດິສຊູ ກ່າວຕໍ່ວີໂອເອພະ ແນກພາສາໂຊມາເລຍວ່າ ເອກອັກຄະລັດຖະທູດໂຊມາເລຍ ປະຈຳສວິສເຊີແລນ ທ່ານ Yusuf Mohammed Ismail Bari Bari ໄດ້ຖືກສົ່ງໄປປິ່ນປົວທີ່ໂຮງພະຍາບານ ໂດຍ ໄດ້ຮັບບາດເຈັບອາການສາຫັດແລະເສຍຊີວິດໃນເວລາຕໍ່ມາ